Bronsemøll

Bronsemøll (Roeslerstammiidae) er en liten gruppe av små sommerfugler som hører til overfamilien Gracillarioidea. Av de 50 kjente artene lever bare to i Europa, en av dem også i Norge. De norske arten kjennes forholdsvis lett på de bronsefargede vingene. Bronsemøllene har flest arter i Australia, der mange av artene ligner sterkt på bladmøll (Gracillariidae).


== Utseende ==
(Roeslerstammia erxlebella). Liten, forholdsvis kraftig møll med vingespenn 12 – 14 mm. Kroppen og forvingene er mørkt bronsefarget, beina og antennespissene hvite. Hodet er nokså bredt, med en gul hårdusk i pannen. Antennene er trådformede og nesten så lange som forvingene. Forvingene er avlange, avrundede i spissen, med middels lange hårfrynser. Bakvingene er forholdsvis brede, mattere og mørkere enn forvingene.
Andre arter i familien kan ha mye smalere vinger, både for- og bakvingene kan være smale og stavformede, med lange hårfrynser. Fargen kan variere mye, men er ofte brunlig. Noen ligner viklere (Tortricidae) men kan skilles fra disse på de lange antennene.


== Levevis ==
Roeslerstammia erxlebella utvikler seg på lind eller bjørk. Den nyklekte larven minerer inne i bladet, senere kryper den ut og gnager fra utsiden. Når den er ferdig utvikler, bøyer den et blad om seg, fester det med silke og forvandler seg til en puppe der inne.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Gracillarioidea
Familien bronsemøll, Roeslerstammiidae
Slekten Agriothera – seks arter
Slekten Amphithera – 14 arter
Slekten Chalcoteuches – to arter
Cuphormorpha tanyceros Turner, 1939
Dasycarea viridisquamata Zeller, 1877
Dinocrana chrysomitra Turner, 1933
Enchoptila idiopis Turner, 1914
Harpedonistis gonometra Meyrick, 1893
Hestiaula rhodacris Meyrick, 1892
Slekten Macarangela – tre arter
Slekten Roeslerstammia Zeller, 1839 – ni arter, to i Europa:
Roeslerstammia erxlebella (Fabricius, 1787) – spredt til Nordland
Roeslerstammia pronubella (Denis & Schiffermüller, 1775) – Mellom-Europa
Sphenograptis celetica Meyrick, 1913
Slekten Telethera – to arter
Thalassonympha mysteriodes Meyrick, 1931
Slekten Thereutis – seks arter


== Kilder ==
Bestimmungshilfe des Lepiforums für die in Europa nachgewiesenen Schmetterlingsarten (på tysk). [1]
Bilde av Roeslerstammia erxlebella på Svenska fjärilar: [2]
Bildegalleri over Australske arter, fra Australian Moths Online: [3]
Catalogue of Life: 2007 Annual Checklist (sjekkliste): [4]
Bengtsson, B.Å. og Johansson, R. (2011) Nationalnyckeln till Sveriges flora och fauna. Fjärilar: Bronsmalar – rullvingemalar. Lepidoptera: Roeslerstammiidae – Lyonetiidae. ArtDatabanken SLU, Uppsala. ISBN 978-91-88506-76-4
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [5]


== Eksterne lenker ==
(en) Bronsemøll i Encyclopedia of Life 
(en) Bronsemøll i Global Biodiversity Information Facility 
(no) Bronsemøll hos Artsdatabanken 
(sv) Bronsemøll hos Dyntaxa 
(en) Bronsemøll hos Fauna Europaea 
(en) Bronsemøll hos NCBI 
(en) Kategori:Roeslerstammiidae – bilder, video eller lyd på Wikimedia Commons 
Roeslerstammiidae – detaljert informasjon på Wikispecies